Nr. ... ... ... ... ... / ... ... ... ... ... ...

Referitor dosar nr: 22273/8793/19.12.2023

**DECIZIA ETAPEI DE ÎNCADRARE**

**Nr. XX din XX.XX.2024 - DRAFT**

 Ca urmare a solicitării de emitere a acordului de mediu adresate de **PRIMĂRIA ORAȘULUI SĂLIȘTE**, cu sediul în orașul Săliște, str. Ștează, nr. 9, județul Sibiu, înregistrată la **Agenția pentru Protecția Mediului Sibiu** cu nr. 22273/19.12.2023, și a completărilor ulterioare, în baza Legii nr. 292/2018 privind evaluarea impactului anumitor proiecte publice și private asupra mediului și a O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare,

**Agenția pentru Protecția Mediului Sibiu** **decide**, ca urmare a consultărilor desfășurate în cadrul ședinței Comisiei de Analiză Tehnică din data de 28.02.2024, și a completărilor ulterioare, pentru proiectul **„Reabilitare strada Zăvoi din satul Galeș oraș Săliște județul Sibiu”**, propus a fi amplasat în oraș Săliște, sat Galeș, str. Zăvoi, domeniul public, județul Sibiu, **nu se supune evaluării impactului asupra mediului.**

 *Justificarea prezentei decizii:*

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a) proiectul se încadrează în prevederile Legii nr. 292 din 2018 privind evaluarea impactului anumitor proiecte publice și private asupra mediului, **anexa** nr. **2** la punctul: **10** lit. **b)** și punctul **13** lit. **a)**;

b) punctele de vedere exprimate în scris de către membrii reprezentanți în cadrul Comisiei de Analiză Tehnică, cu privire la prezentul proiect;

c) lista de control aferentă etapei de încadrare, conform Ordinului nr. 269/2020, privind aprobarea ghidului general aplicabil etapelor procedurii de evaluare a impactului asupra mediului, a ghidului pentru evaluare impactului asupra mediului în context transfrontalieră și a altor ghiduri specifice pentru diferite domenii și categorii de proiecte;

d) justificarea în raport cu criteriile de selecție pentru stabilirea necesității efectuării evaluării impactului asupra mediului, din anexa nr. 3 a Legii 292/2018:

**1. Caracteristicile proiectului:**

**a) dimensiunea și concepția întregului proiect:**

Lucrările de reabilitare se vor realiza pe strada Spre Zăvoi, aparținând UAT Săliște aflate pe domeniul public, proprietate UAT Săliște, conform PUG aprobat prin HCL nr. 163/2006, prelungit prin HCL nr. 9/2016, folosința actuală a terenului străzi - domeniul public de interes local concretizat în străzi locale.

Strada este amplasată în intravilanul satului Galeș, respectiv subzona CCr (subzona căi de comunicație rutiere de transport existente) suprapusa cu subzona rezidențială cu locuințe individuale.

Strada Spre Zăvoi este situată în estul localității, făcând legătura satului Galeș de orașul Săliște prin strada Zăvoi continuând cu strada Șteaza (zona centrală) din Săliște. Intrarea pe strada Spre Zăvoi dinspre centrul satului, este de pe drumul județean DJ 106E.

Prin acest proiect se propune reabilitarea străzii Spre Zăvoi din Satul Galeș, (realizarea de ziduri de sprijin din pământ armat, colectarea și evacuarea apelor pluviale în cursul de apă Săliște)

Lungimea străzii este de **255,80 m.**

|  |  |  |  |
| --- | --- | --- | --- |
| ***Nr. crt.*** | ***Poziție km***  | ***Lungime (m)*** | ***Trotuar (mp)*** |
| *1* | *0+000.00* | *0+090.00* | *90.00* | *108.00* |
| *3* | *0+230.00* | *0+255.00* | *25.00* | *15.00* |
| ***TOTAL*** | ***115.00*** | ***124.00*** |

Pentru proiect s-a emis: aviz de Gospodărire a Apelor nr. 49 din 29.05.2024, emis de Sistemul de Gospodărire a Apelor Sibiu; punct de vedere nr. 2221/08.02.2024 – favorabil, emis de primăria orașului Săliște; punct de vedere nr. SB - 2464/09.02.2024, emis de Direcția de Sănătate Publică Sibiu.

**b)** **cumularea cu alte proiecte:** nu este cazul;

**c)** **utilizarea resurselor naturale, în special a solului, a terenurilor, a apei și a biodiversității:** impact nesemnificativ, se utilizează cantități relativ reduse (apa, pământ, piatră, nisip, fier, lemn, combustibili fosili);

**d)** **cantitatea și tipurile de deșeuri generate/gestionate:** în perioada de construcție vor rezulta deșeuri din construcții și deșeuri menajere, care vor fi gestionate prin societăți autorizate; în perioada de funcționare vor rezulta deșeuri menajere și asimilabile, care vor fi eliminate prin societăți autorizate, cu respectarea dispozițiilor legale în vigoare.

Lucrările de organizare de șantier vor cuprinde:

* construcții și instalații ale Antreprenorului, echipate cu mijloace la alegerea lui, care să-i permită să satisfacă obligațiile de execuție și calitate, de relații cu Beneficiarul, precum și cele privind controlul execuției;
* toate materialele, instalațiile și dispozitivele, sistemele de control necesare execuției, în conformitate cu prevederile din proiect, caietul de sarcini și normativele în vigoare.
* accesul sub pod se va realiza pe drumurile existente din balast se pot crea rampe imediat în apropiere.

Se vor respecta următoarele reglementări:

* Legea nr. 211/2011 privind regimul deșeurilor;
* H.G. nr. 349/2005 privind depozitarea deșeurilor;
* H.G. nr. 621/2005 privind gestionarea ambalajelor și a deșeurilor de ambalaje;
* Ordonanța nr. 95/2005 privind stabilirea criteriilor de acceptare și procedurilor preliminare de acceptare a deșeurilor la depozitare și lista națională de deșeuri acceptate în clase de depozit de deșeuri;
* H.G. nr. 128/2002 privind incinerarea deșeurilor;
* H.G. nr. 856/2002 privind evidenta gestiunii deșeurilor și pentru aprobarea listei cuprinzând deșeuri, inclusiv deșeuri periculoase.

**e)** **emisiile poluante, inclusiv zgomotul și alte surse de disconfort:**

*Protecția calității apelor:*

*În perioada de execuție* a lucrărilor potențialele surse de poluare pentru factorul de mediu apă sunt:

* pierderile accidentale de carburanți de la utilajele folosite.
* pierderi accidentale de materiale folosite în execuția lucrărilor (pământ, beton, piatră, țevi PVC, fier);

Categoriile de poluanți pot fi antrenați în apă de suprafață în amestec cu precipitațiile scurse la suprafața terenului. Printr-o bună întreținere a acestora în parametrii normali de funcționare impactul acestora este nesemnificativ. Evacuarea apelor uzate menajere se va face în toalete ecologice.

*În perioada de exploatare* nu sunt generate ape uzate tehnologice.

#### *Măsuri de diminuare a impactului:*

* pentru evitarea poluării apelor, alimentarea cu carburanți și lubrifianți a utilajelor, precum și reparațiile curente ale acestora, se vor efectua numai în locuri special amenajate, cu personal calificat;
* se va acorda atenție permanent la modul de evacuare a apelor pluviale din perimetrul organizării de șantier;
* în caz de scurgere accidentală, din diferite motive, se va urmări procedura specifică prevăzută pentru înlăturarea deșeurilor și a efectelor negative;
* se vor respecta toate măsurile prevăzute în avizele, autorizațiile și dispozițiile A.P.M. și ale S.G.A.;
* utilajele folosite vor corespunde normelor europene de funcționare.

După terminarea activității, se va avea în vedere executarea și a altor lucrări specifice de refacere a mediului:

* dezafectarea construcțiilor din zona organizării de șantier;
* retragerea utilajelor, echipamentelor și a altor construcții cu caracter temporar necesare organizării și desfășurării corespunzătoare a activității;
* transportarea și depozitarea corespunzătoare a deșeurilor.

*Protecția aerului:*

Sursele principale de poluare a aerului specifice execuției lucrărilor pot fi grupate după cum urmează:

- activitatea de șantier propriu-zisă din perioada de execuție;

- funcționarea utilajelor, mijloacelor de transport din dotare;

- transportul materialelor și a personalului.

*Poluanții generați sunt:*

* pulberi în suspensie și sedimentabile rezultate ca urmare a excavării și deplasării mijloacelor de excavare și transport;
* emisii de noxe provenite de la gazele de eșapament ale utilajelor și mijloacelor de transport;
* emisii de compuși organici volatili rezultate din stocarea și manipularea combustibililor.

#### *Măsuri de diminuare a impactului:*

* utilajele și mijloacele de transport vor fi verificate periodic în cea ce privește nivelul de monoxid de carbon și concentrațiile de emisii în gazele de eșapament, care vor fi puse în funcțiune numai după remedierea eventualelor defecțiuni. De asemenea acestea vor corespunde normelor europene de zgomot și funcționare;
* reducerea emisiilor de praf la manipularea – transportul materialelor, prin stropiri în perioadele secetoase a materialelor și căilor de acces;
* utilizarea utilajelor corespunzătoare din punct de vedere tehnic;
* utilizarea de combustibili, corespunzători prevederilor Ordonanței de urgență nr. 80/2018 *pentru stabilirea condițiilor de introducere pe piață a benzinei și motorinei, de introducere a unui mecanism de monitorizare și reducere a emisiilor de gaze cu efect de seră și de stabilire a metodelor de calcul și de raportare a reducerii emisiilor de gaze cu efect de seră și pentru modificarea și completarea Legii nr. 220/2008 pentru stabilirea sistemului de promovare a producerii energiei din surse regenerabile de energie*;
* limitarea vitezei de transport.

*Impactul asupra aerului în perioada de exploatare:* - este nesemnificativ.

*Protecția împotriva zgomotului și vibrațiilor:*

Sursele de zgomot sunt datorate funcționării utilajelor *în perioada de execuție* a lucrărilor propuse. Ca măsuri compensatorii pentru protecția riveranilor, se recomandă:

* ȋntreținerea utilajelor de lucru pentru funcționarea la parametrii proiectați.

Procesele tehnologice de execuție a drumurilor implică folosirea unor grupuri de utilaje cu funcții adecvate. Aceste utilaje reprezintă tot atâtea surse de zgomot.

Pornind de la valorile nivelurilor de putere acustică ale principalelor utilaje folosite și numărul acestora într-un anumit front de lucru, se pot face unele aprecieri privind nivelurile de zgomot și distanțele la care acestea se înregistrează.

Utilaje folosite și puteri acustice asociate:

* excavatoare - Lw ~ 117 dB(A);
* tractor cu remorcă - Lw ~ 105 dB(A).

Suplimentar impactului acustic, utilajele de construcție, cu mase proprii mari, prin deplasările lor sau prin activitatea în punctele de lucru, constituie surse de vibrații.

Prin asfaltarea drumului comunal se vor îmbunătăți condițiile de mediu prin reducerea noxelor, a zgomotului, a prafului și a vibrațiilor.

*Măsuri de reducere a zgomotului:*

Pentru diminuarea zgomotului și vibrațiilor se vor lua următoarele măsuri:

* conducere preventivă a autovehiculelor grele (conducerea calmă creează mai puțin zgomot decât frecventele schimbări de accelerație și frână);
* operatorul trebuie să folosească măsuri de bună practică pentru controlul zgomotului. Aceasta poate include o mentenanță adecvată a echipamentelor, a căror deteriorare poate conduce la creșterea zgomotului, o planificare adecvată a activității stației, utilizarea echipamentelor cu nivel scăzut de zgomot;
* la transport se va limita viteza de trafic la max. 12 km/oră;
* programul de lucru se va limita la max.10 ore/zi, 5 zile/săptămână.

*Protecția solului si subsolului.*

*În perioada* *de execuție* a lucrărilor de construcție sunt:

- poluarea accidentală a solului prin manipularea produselor petroliere;

* poluarea solului prin utilizarea utilajelor și mijloacelor de transport defecte ce pot determină scurgeri;
* manipularea neglijentă a produselor petroliere de către personalul ce deservește utilajele și mijloacele de transport utilizate;
* depozitarea uleiurilor uzate în recipienți necorespunzători sau depozitarea acestora în alte locuri decât depozitul provizoriu de carburanți și lubrifianți, existând astfel pericolul de scurgere sau răsturnare;
* depozitarea necorespunzătoare pe sol a acumulatorilor uzați;

- nerespectarea graficelor de întreținere și reparații a utilajelor și mijloacelor de transport.

*Măsuri pentru diminuarea impactului:*

- schimbările de ulei și alimentarea cu carburanți a utilajelor se va efectua numai în locurile

 destinate pentru aceste operațiuni;

- lubrifianții, uleiurile și uleiurile uzate se vor păstra în depozitul provizoriu de carburanți în boxe securizate;

- acumulatorii precum și anvelopele uzate se vor depozita temporar până la valorificare numai în locuri special amenajate;

- întreg personalul va fi instruit pentru respectarea normelor de protecție a mediului;

- efectuarea la termen a operațiilor de întreținere și reparații;

- utilajele și mijloacele auto utilizate se vor spăla la nevoie doar în stații de spălare autorizate;

- se va asigura un stoc permanent de produse absorbante a produselor petroliere;

- refacerea vegetației pe zonele afectate precum gropi de împrumut și zone de depozitare;

- refacerea vegetației imediat după finalizarea lucrărilor;

- refacerea terenului folosit cu spații verzi sau întrebuințări agricole.

Monitorizarea lucrărilor de execuției vor asigura adoptarea măsurilor necesare de protecție a mediului.

*Protecția ecosistemelor terestre și acvatice:*

Proiectul propus:

* **nu intră sub incidența art. 28 din Ordonanța de urgență a Guvernului nr. 57/2007 privind regimul ariilor naturale protejate**, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare.
* ***intră sub incidența prevederilor art. 48 și 54 din Legea apelor nr. 107/1996***, cu modificările și completările ulterioare.

**f)** **riscurile de accidente majore și /sau dezastre relevante pentru proiect, inclusiv cele cauzate de schimbările climatice:** se va avea în vedere adaptarea proiectului la schimbările climatice, prin adoptarea de soluții a mediului la: creșterea/scăderea temperaturilor extreme, creșterea frecventei si a intensității precipitațiilor extreme, viteza medie a vântului, umiditate, alunecări de teren;

**g) riscurile pentru sănătatea umană:** nu este cazul, conform punctului de vedere nr. SB - 2465/09.02.2024, emis de Direcția de Sănătate Publică a Județului Sibiu.

**2. Amplasarea proiectelor:**

**a) utilizarea actuală și aprobată a terenurilor:** proiectul se va realiza pe domeniul public de interes local;

**b) bogăția, disponibilitatea, calitatea și capacitatea de** **regenerare relative ale resurselor naturale, inclusiv solul, terenurile, apă și biodiversitatea, din zonă și din subteranul acesteia:** nu este cazul;

**c) capacitatea de absorbție a mediului natural, abordându-se o atenție specială următoarelor zone:**

1. **zone umede, zone riverane, guri ale râurilor:** Săliște; cod cadastral VIII -1.120.4.;
2. **zone costiere și mediul marin:** nu este cazul;
3. **zonele montane și forestiere:** nu este cazul;
4. **arii naturale protejate de interes național, comunitar, internațional:** nu este cazul;
5. **zone clasificate sau protejate conform legislației în vigoare** situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul şi mărimea zonelor de protecție sanitară și hidrogeologică: nu este cazul;
6. **zonele în care au existat deja cazuri de nerespectare a standardelor de calitate a mediului:** nu este cazul;
7. **zonele cu o densitate mare a populației:** nu este cazul;
8. **peisaje și situri importante din punct de vedere istoric, cultural sau arheologic:** nu este cazul;

**3. Tipurile și caracteristicile impactului potențial:**

**a) importanța și extinderea spațială a impactului:** impactul redus asupra mediului, având în vedere suprafața mică de teren afectată;

**b) natura impactului:** impact nesemnificativ, proiectul nu prevede lucrări de anvergură, cu impact semnificativ asupra factorilor de mediu;

**c) natura transfrontalieră a impactului:** nu este cazul;

**d) intensitatea și complexitatea impactului:** se vor lua măsuri de prevenire a impactului asupra mediului;

**e) probabilitatea impactului:** redus în perioada de execuție cât și pe perioada de funcționare, în condițiile respectării măsurilor în condițiile respectării măsurilor de prevenire propuse prin proiect;

**f) debutul, durata, frecvența și reversibilitatea preconizate ale impactului:** impact redus pe perioada de realizare a proiectului;

**g) cumularea impactului cu impactul altor proiecte existente și/sau aprobate:** nu este cazul;

**h) posibilitatea de reducere efectivă a impactului:** nu este cazul.

**II. Motivele pe baza cărora s-a stabilit necesitatea neefectuării evaluării adecvate sunt următoarele**:

* proiectul nu se încadrează în prevederile art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**

* proiectul se înscrie în prevederile art. 48 și 54 din Legea apelor nr. 107/1996, cu modificările și completările ulterioare;
* conform deciziei nr. 11720/ASN/35.120/14.05.2024, înregistrată la A.P.M. Sibiu cu nr. 8612/SF/24.05.2024: nu este necesară efectuarea SEICA;
* pentru acest proiect s-a obținut Avizul de gospodărire a apelor nr. 49 din 29.05.2024, de către Administrația Națională “Apele Române” - Sistemul de Gospodărire a Apelor Sibiu.

**Condițiile de realizare a proiectului:**

* respectarea legislației în vigoare în domeniul protecției mediului;
* investiția se va realiza cu respectarea memoriului de prezentare;
* se vor obține avizele menționate în Certificatul de Urbanism, , emis de Primaria Orașului Săliște;
* respectarea tuturor avizelor/punctelor de vedere, emise de celelalte autorități;
* respectarea Legii nr. 24/2007 privind reglementarea și administrarea spațiilor verzi din intravilanul localităților;
* materialele necesare pe parcursul execuției lucrărilor vor fi depozitate numai în locuri special amenajate, astfel încât să se asigure protecția factorilor de mediu;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor și de protecția muncii;
* nu se vor evacua nici un fel de deșeuri în alte locuri, decât în spațiile special amenajate;
* managementul deșeurilor generate de lucrări va fi în conformitate cu legislația specifică de mediu şi va fi în responsabilitatea titularului de proiect cât și a operatorului care realizează lucrările, se vor avea în vedere următoarele considerente:
* deșeurile generate vor fi colectate selectiv, în vederea predării către societăți autorizate pe bază de contract, deșeurile municipale amestecate generate în perioada lucrărilor de construcții vor fi stocate temporar în pubele şi eliminate prin depozitare la un depozit conform; deșeurile industriale reciclabile rezultate în perioada lucrărilor de construcții (metalice feroase şi neferoase, hârtie şi carton, materiale plastice, textile, etc.) vor fi colectate selectiv, stocate temporar pe tipuri, în funcție de sortimente, în recipiente speciale, în vederea valorificării prin societăți autorizate specializate;
* în conformitate cu prevederile art. 17, alin. (4), din O.U.G. nr. 92/2021, modificată prin Legea 17/2023, privind regimul deșeurilor, titularul autorizației de construire/desființare emise de către autoritatea administrației publice locale, centrale sau de către instituțiile abilitate să autorizeze lucrările de construcții cu caracter special are obligația de a avea un plan de gestionare a deșeurilor din activități de construire și/sau desființare, după caz, prin care se instituie sisteme de sortare pentru deșeurile provenite din activități de construcție și desființare, cel puțin pentru lemn, materiale minerale - beton, cărămidă, gresie și ceramică, piatră, metal, sticlă, plastic și ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător și siguranța în construcții, precum și de a lua măsuri de promovare a demolărilor selective pentru a permite eliminarea și manipularea în condiții de siguranță a substanțelor periculoase pentru a facilita reutilizarea și reciclarea de înaltă calitate prin eliminarea materialelor nevalorificabile;
* în conformitate cu prevederile art. 17, alin. (7), din O.U.G. nr. 92/2021, modificată prin Legea 17/2023, privind regimul deșeurilor, titularii pe numele cărora au fost emise autorizații de construire și/sau desființare potrivit prevederilor Legii nr. 50/1991 privind autorizarea executării lucrărilor de construcții, republicată, cu modificările și completările ulterioare, au obligația să gestioneze deșeurile din construcții și desființări, astfel încât să atingă un nivel de pregătire pentru reutilizare, reciclare și alte operațiuni de valorificare materială, inclusiv operațiuni de rambleiere care utilizează deșeuri pentru a înlocui alte materiale, de minimum 70% din masa deșeurilor nepericuloase provenite din activități de construcție și desființări, cu excepția materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deșeuri în temeiul Directivei 2008/98/CE a Parlamentului European și a Consiliului;
* în conformitate cu prevederile art. 49, alin. (9), din O.U.G. nr. 92/2021, modificată prin Legea 17/2023, privind regimul deșeurilor, titularii pe numele cărora au fost emise autorizații de construire și/sau desființări trebuie să raporteze anual A.P.M., până la 30 aprilie a anului următor celui pentru care se raportează, conformarea cu art. 17 alin. (7).
* se vor lua măsuri pentru evitarea poluării accidentale a factorilor de mediu pe toată durata execuției lucrărilor și implementării proiectului; în cazul unor poluări accidentale (eventuale scurgeri de carburanți, lubrifianți), în vederea limitării și înlăturării pagubelor, se vor lua măsuri imediate prin utilizarea de materiale absorbante, strângere în saci, transportul și depozitarea temporară în organizarea de șantier, după care se vor preda unităților specializate pentru eliminare;
* organizarea de șantier pentru lucrările prevăzute prin proiect va respecta obligatoriu măsurile specifice pentru reducerea și/sau eliminarea efectelor generate de acestea asupra sănătății umane și mediului înconjurător; se vor avea în vedere următoarele:
* împrejmuirea corespunzătoare a zonelor de lucru, montarea de avertizoare, etc.;
* organizarea de șantier se va realiza în interiorul amplasamentului astfel încât impactul generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus; organizarea de șantier va fi corespunzătoare din punct de vedere al facilităților; întreținerea/repararea utilajelor, instalațiilor și mijloacelor de transport etc. se va realiza numai de către societăți specializate autorizate;
* întreținerea corespunzătoare a utilajelor/mijloacelor de transport utilizate în lucrările de construcții în vederea evitării scurgerilor de combustibili și uleiuri uzate pe sol/apă și de alte substanțe toxice și periculoase;
* se interzice stocarea temporară și depozitarea carburanților și substanțelor periculoase în zona aferentă amplasamentului;
* se interzice spălarea utilajelor/vehiculelor în zona aferentă amplasamentului;
* se vor evita scurgerile de combustibili și uleiuri uzate pe sol (folosite de mașinile, utilajele și echipamentele de pe amplasament) și de alte substanțe toxice și periculoase, după caz;
* întregul șantier va fi protejat de plase de protecție în vederea limitării pulberilor rezultate astfel încât să se asigure respectarea prevederilor Legii nr. 104/2011 privind calitatea aerului înconjurător, cu completările si modificările ulterioare și STAS 12574/87, privind condițiile de calitate ale aerului din zonele protejate;
* adaptarea programului de lucru în vederea respectării orelor de odihnă ale riveranilor;
* constructorul va deține Fișe cu date de securitate pentru substanțele chimice periculoase folosite şi va respecta condițiile impuse de acestea;
* aprovizionarea cu agregate necesare realizării investiției se va face numai din surse autorizate;
* în cazul unor poluări accidentale (eventuale scurgeri de carburanți, lubrifianți), în vederea limitării şi înlăturării pagubelor, se vor lua măsuri imediate prin utilizarea de materiale absorbante, strângere în saci, transportul și depozitarea temporară în organizarea de șantier, după care se vor preda unităților specializate pentru eliminare;
* se vor lua toate măsurile tehnice în ce privește utilajele de construcții și mijloacele de transport astfel încât disconfortul produs în timpul funcționării să fie minim;
* se vor întreține permanent drumurile de acces; se vor tranzita numai drumurile pentru care s-a obținut acordul scris al autorităților locale;
* la finalul etapei de execuție a construcțiilor, vehiculele şi utilajele implicate în lucrări vor fi retrase de pe amplasament iar platforma organizării de șantier va fi dezafectată, terenul ocupat de aceasta fiind refăcut la folosința anterioară;
* se vor lua toate măsurile tehnice în ce privește utilajele de construcții și mijloacele de transport astfel încât disconfortul produs în timpul funcționării să fie minim;

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica Agenția pentru Protecția Mediului Sibiu.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018. privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă și corectă.

Conform art. 43 alin (3) și (4) din Legea nr. 292/2018 privind evaluarea impactului anumitor proiecte publice ți private asupra mediului, la finalizarea lucrărilor, veți notifica Agenția pentru Protecția Mediului Sibiu în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa și va face parte din procesul verbal de recepție la terminarea lucrărilor.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului şi ale Legii nr. 554/2004, cu modificările și completările ulterioare.**

**Prezenta decizie a fost emisă în 3 (trei) exemplare, fiecare exemplar având un număr de 10 (zece) pagini, semnate și ștampilate: 1 ex. pentru solicitant, 2 ex. se arhivează la A.P.M. Sibiu.**

**DIRECTOR EXECUTIV**

Ciprian SIMULESCU

 **ŞEF SERVICIU AVIZE, ȘEF SERVICIU CALITATEA,**

**ACORDURI, AUTORIZAŢII FACTORILOR DE MEDIU**

Ruxanda FLORIANFlaviu TOMUȚĂ

 **ÎNTOCMIT ÎNTOCMIT**

ConsilierCosmina NICOLESCUConsilierOvidiu NIȚU